《次韵吴子祥溪行有怀吾蒲而作 其一》
明代·魏观

绝似幽栖处，柴门瞰竹墟。未能忘志遂，且遣病眸舒。

莼上邀黄耇，花前煮白鱼。近来儿侄辈，此乐定何如。

作者简介：（?—1374）元明间湖广蒲圻人，字杞山。元末隐居蒲山。朱元璋下武昌，聘授平江学正，累迁两淮都转运使，入为起居注，受命侍太子读书，授诸王经。迁国子祭酒。以老乞归。五年，以荐出知苏州府，尽改前守苛政。旋以改张士诚废宫(即元府治旧址)为府治，触太祖怒，与名士高启同时被杀。有《蒲山牧唱》、《蒲山集》。